విల్ సోమర్‌విల్లే

విలియం ఎడ్గార్ రిచర్డ్ సోమర్‌విల్లే (జననం 1984, ఆగస్టు 9) న్యూజీలాండ్ మాజీ క్రికెటర్. ఆక్లాండ్ తరపున ఆడాడు. 2018 డిసెంబరులో న్యూజీలాండ్ తరపున అంతర్జాతీయ అరంగేట్రం చేశాడు.

 ప్రారంభ, దేశీయ కెరీర్ 
సోమర్‌విల్లే 1984, ఆగస్టు 9న వెల్లింగ్‌టన్ శివారు ప్రాంతమైన వేడ్‌టౌన్‌లో జన్మించాడు. తొమ్మిదేళ్ళ వయసులో ఇతని కుటుంబం న్యూజీలాండ్ నుండి ఆస్ట్రేలియాలోని సిడ్నీకి మారడంతో అక్కడ పెరిగాడు. సిడ్నీ తూర్పు శివారులోని క్రాన్‌బ్రూక్ పాఠశాలలో చదువుకున్నాడు. ఒటాగో విశ్వవిద్యాలయంలో చదువుకోవడానికి న్యూజీలాండ్‌కు తిరిగి వచ్చాడు. కుడిచేతి వాటం బ్యాట్స్‌మన్ గా, ఆఫ్ స్పిన్ బౌలర్ గా రాణించాడు. ఒటాగో తరపున మూడు మ్యాచ్‌లు ఆడాడు, 2005 మార్చిలో వెల్లింగ్‌టన్‌తో, 2006 మార్చిలో కాంటర్‌బరీ, నార్తర్న్ డిస్ట్రిక్ట్‌లపై ఆడాడు. 2005-06 సీజన్‌లో న్యూజీలాండ్ అకాడమీ తరపున అనేక మ్యాచ్‌లలో కూడా ఆడాడు.

తన చదువు తర్వాత చార్టర్డ్ అకౌంటెంట్‌గా పనిచేయడానికి, యూనివర్సిటీకి క్రికెట్ ఆడటానికి సిడ్నీకి తిరిగి వచ్చాడు. 2013-14లో న్యూ సౌత్ వేల్స్ తరపున ఆడటం ప్రారంభించాడు. 2016 జనవరి 2న, 2015–16 బిగ్ బాష్ లీగ్‌లో సిడ్నీ సిక్సర్స్ తరపున తన ట్వంటీ20 అరంగేట్రం చేసాడు.

2016 నవంబరులో షెఫీల్డ్ షీల్డ్‌లో న్యూ సౌత్ వేల్స్ తరపున బౌలింగ్ చేస్తూ, వెస్టర్న్ ఆస్ట్రేలియాపై మూడు వికెట్ల విజయంలో సోమర్‌విల్లే 61 పరుగులకు 4 వికెట్లు, 65 పరుగులకు 5 వికెట్లు తీశాడు. ప్లేయర్ ఆఫ్ ది మ్యాచ్‌గా ఎంపికయ్యాడు. క్వీన్స్‌లాండ్‌పై మొదటి ఇన్నింగ్స్‌లో 136 పరుగులకు 8 వికెట్లతో సహా 23.14 సగటుతో 35 వికెట్లతో ఆ సీజన్‌లో షెఫీల్డ్ షీల్డ్‌లోని ప్రముఖ బౌలర్లలో ఒకడిగా నిలిచాడు. 2017, అక్టోబరు 15న 2017–18 జెఎల్టీ వన్-డే కప్‌లో న్యూ సౌత్ వేల్స్ తరపున తన లిస్ట్ ఎ క్రికెట్ లోకి అరంగేట్రం చేసాడు.

2018 జూన్ లో, 2018–19 సీజన్ కోసం ఆక్లాండ్‌తో ఒప్పందం లభించింది. 2018 సెప్టెంబరులో, 2018 అబుదాబి టీ20 ట్రోఫీ కోసం ఆక్లాండ్ ఏసెస్ జట్టులో ఎంపికయ్యాడు.

2020 జూన్ లో, 2020–21 దేశవాళీ క్రికెట్ సీజన్‌కు ముందు ఆక్లాండ్ కాంట్రాక్ట్ ఇచ్చింది.

 అంతర్జాతీయ కెరీర్ 
2018 నవంబరులో, సోమర్‌విల్లే పాకిస్తాన్‌తో జరిగిన వారి సిరీస్ కోసం న్యూజీలాండ్ టెస్ట్ జట్టులో చేర్చబడ్డాడు. 2018 డిసెంబరు 3న పాకిస్తాన్‌పై న్యూజీలాండ్ తరపున తన తొలి టెస్ట్ అరంగేట్రం చేసాడు. 75 పరుగులకు 4 వికెట్లు, 52 పరుగులకు 3 వికెట్లు తీసి న్యూజీలాండ్ కు 123 పరుగుల విజయాన్ని అందిచాడు.

 మూలాలు 

 బాహ్య లింకులు 

  from the Australian Cricketers' Association

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు